विलायत पोर्टल : प्राप्त जानकारी के अनुसार सऊदी अरब और उसके घटकों के लिए मौत की दलदल बने यमन से लगातार अतिक्रमणकारी दलों के लिए चौंकाने वाली खबरे आ रही हैं । एक ओर जहाँ यमन युद्ध सऊदी अरब के गले की फांस बन गया है वहीँ इस युद्ध में अमेरिका, ब्रिटेन और फ़्रांस जैसे देशों की भी सीधी भागीदारी अब खुल कर सामने आने लगी है । ताज़ा घटनाक्रम के अनुसार यमन जनांदोलन अंसारुल्लाह ने यमन युद्ध में सऊदी और अमीरात की फौजों का नेतृत्व कर रहे अमेरिकी ब्लैक वाटर कमांडो फॉर्स के वरिष्ठ कमांडर को बंदी बनाने में सफलता प्राप्त की है । संयुक्त अरब अमीरात की ख़ुफ़िया एजेंसी के वरिष्ठ अधिकारी ने भी अपने ट्विटर पेज पर इस बात की पुष्टि करते हुए लिखा कि बंदी बनाया गया कमांडर सम्भवतः ब्लैक वाटर से संबंधित है जो यमन में संयुक्त अरब अमीरात के लिए लड़ रहे हैं ।